રાજ્ય સરકારે ૧લી મેથી ૩૧મે સુધી સુજલામ સુફલામ જળ સંચય અભિયાન શરુ કર્યુ છે. જેથી મુખ્યમંત્રીશ્રી વિજયભાઈ રૂપાણીએ શ્રમદાન કરી ટીંબા તળાવને ઉડું કરવાની કામગીરીનો શુભારંભ કર્યો હતો.મુખ્યમંત્રીએ પુજાવિધિ કરી શ્રીફળ વધેરી ત્રિકમ વડે ખાડો કરી કામગીરીનો શુભારંભ કર્યો હતો. આ પ્રસંગે વિધાનસભાના દંડક ભરતસિંહ ડાભી, પુર્વ સાંસદ નટુજી ઠાકોર, જિલ્લા ભાજપ પ્રમુખ નીતિનભાઈ પટેલ, નર્મદા નિગમના ડાયરેક્ટર વી.વી.રાવલ, સતલાસણા તાલુકા ભાજપ પ્રમુખ વિરેન્દ્રસિંહ પરમાર, ખેરાલુ એ.પી.એમ.સી.ના ચેરમેન ભિખાલાલ ચાચરીયા, પ્રદેશ ભાજપ અગ્રણી ડૉ.અનિલ પટેલ, જિલ્લા કલેકટર એચ.કે.પટેલ જિલ્લા વિકાસ અધિકારી મનોજ દક્ષિણી, નિવાસી કલેકટર રમેશ મેરજા ઉપસ્થિત રહ્યા હતા. મુખ્યમંત્રી વિજયભાઈ રૂપાણીએ જણાવ્યુ હતુ કે વરસાદના વહી જતા પાણીને રોકીને ભુગર્ભ જળભંડાર સમૃધ્ધ બનાવવા સંકલ્પ બધ્ધ બનીએ. આ જળ અભિયાનથી૧૧૦૦૦ લાખ ધનફુટ વરસાદી પાણીના સંગ્રહથી દુષ્કાળને ભુતકાળ બનાવવા આહ્‌વાન કર્યુ હતુ. નદી નાળા મારફત રણ કે દરિયામાં વહી જતા વરસાદી પાણીને તળાવો જળાશયો ચેકડેમો વગેરેમાં રોકી વિરાટ પ્રમાણમાં જળસંચય કરવા રાજ્ય સરકારે જન સહયોગથી મહાઅભિયાન હાથ ધર્યુ છે.